Lenže otázka je, čo je realita :) Ako možno povedať, že ide o chodník a nie napríklad o cestu, po ktorej môžu jazdiť autá? Nie je tam zatiaľ žiadna značka, ktorá by označovala, že ide o koridor pre chodcov. Takže by nešlo o značenie podľa reality :)

Toto je ale skôr taká rečnícka otázka a odpoveď. V realite sa niečo berie ako chodník, pretože to vyzerá ako chodník. Niečo iné sa berie ako cestu, pretože to vyzerá ako cesta. Aj bez označenia značkami. A v zásade to platí aj pre cyklistické komunikácie, aj tam sa dá často určiť, že ide o priestor pre cyklistov aj bez zvislých prípadne aj bez vodorovných značiek.

Tento prístup je podchytený aj v technických podmienkach 117 SPOLOČNÉ ZÁSADY POUŽÍVANIA DOPRAVNÝCH ZNAČIEK A DOPRAVNÝCH ZARIADENÍ (https://www.ssc.sk/files/documents/technicke-predpisy/tp/tp_117_2023.pdf), kde sa v kapitole 2.8.2.1 píše: "Špeciálnymi cestičkami sú samostatné cesty (okrem bicyklovej cesty podľa 2.8.3) alebo stavebne oddelené časti ciest, ktoré sú svojim stavebným prevedením určené výlučne alebo predovšetkým pre chodcov a/alebo cyklistov, bez ohľadu na to, či sú alebo nie sú označené zvislou značkou Z 220 až Z 223. Špeciálnou cestičkou sa tiež stáva chodník označený Z 220, Z 222 alebo Z 223"

a ďalej v kapitole 2.8.2.2: "Špeciálne cestičky a pruhy pre chodcov a cyklistov sa označujú zvislými značkami Z 220 až Z 223 len tam, kde je prednostné použitie takejto špeciálnej cestičky alebo pruhu povinné.
Špeciálne cestičky, ktorých prednostné použitie nie je povinné, sa neoznačujú zvislými značkami, ak je z ich stavebného riešenia (napr. vjazd cez obrubník, šírka, použitie stĺpikov atď.)
zrejmý ich účel a zároveň je ich používaniu inými účastníkmi cestnej premávky vhodne zamedzené inými spôsobmi (napr. sa nachádzajú v lokalite, kam iné vozidlá majú vjazd zakázaný alebo sú na nich použité vhodné zábrany"

Čo sa týka kapitoly 2.8.2.1, tak podľa mňa to, že ide o špeciálnu cestičku pre cyklistov - teda o samostatnú cestu, ktorá je svojim stavebným prevedením určené výlučne alebo predovšetkým pre cyklistov už len z toho, že bola projektovaná a stavaná ako cestička pre cyklistov :) V realite toto možno vidieť podľa semaforov, hmatnej dlažby (viď https://www.ssc.sk/files/documents/technicke-predpisy/tp/tp_048.pdf, kapitola 4.6, kde sa z dlažby dá určiť ktorá strana je pre cyklistov, alebo to, že pred miestami na prechádzanie v časti pre cyklistov chýba), či podľa rôzneho oblúkov na cyklistickej časti a pravých uhlov na chodeckej.

V 2.8.2.2 sa hovorí o povinnosti a tiež o zamedzení použitia iným účastníkom cestnej premávky. Ak pribudne v budúcnosti aj zvislá značka č. 221 Cyklistická komunikácia (čo predpokladám, že bude kvôli vyskytu chodcov a tomu, že sa pri projektovaní zabudlo na súbežný chodník), tak bude pohyb chodcov zakázaný.

Ale už aj teraz je to podľa mňa označené správne, pretože zo stavebného prevedenia vyplýva, že ide o cyklistickú komunikáciu. Teoreticky by bolo možno ešte dobré, do doplnenia značky 221, dať ešte tag foot=yes. Takže za značením ako highway=cycleway si stojím. Označiť to ako chodník by nebolo podľa reality.